ઝેવે રોબોનથી દૂર જવા માટે આગળ ચાલીને પ્રશ્ન પૂછ્યો, ‘કમાન્ડર, આ હાથીનું કંઈ નામ નથી?’ ‘છે ને. બહુ સરસ નામ છે. પ્રોફેસર લિથેન્સે જ પાડેલું આનું નામ. એ પણ હાથીના જન્મ પહેલા.‘ ઝેવઃ ‘શું પાડ્યું હતું?’ ‘ઝીરો-વન‘. ‘વ્હોટટટ?’ ‘યેસ. ઝીરો-વન‘ ‘યુ મીન બાઈનરી લેંગ્વેજના શૂન્ય અને એક?’ આ સવાલ સાંભળીને કલ્કીન સહેજ હસ્યા અને પછી કહ્યું, ‘હા, કમ્પ્યૂટર જે ભાષાથી તમારા સમયમાં ચાલતા એ જ ભાષાથી અમારે ત્યાં ચાલે છે. ત્યારે પણ કમ્પ્યૂટરની તમારી ભાષા બાઈનરી હતી અને અમારે પણ ઝીરો અને એકથી જ ઘણાં બધા પ્રોસેસરો ચાલે છે. માટે આનું નામ બાઈનરી.‘